Source: http://docplayer.fi/317581-Rally-tokon-kilpailuohjeet.html
Timestamp: 2018-01-22 16:44:37+00:00
Document Index: 26453928

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

RALLY-TOKON KILPAILUOHJEET - PDF
Download "RALLY-TOKON KILPAILUOHJEET"
1 RALLY-TOKON KILPAILUOHJEET Hyväksytty Kennelliitossa Voimassa lähtien 1
2 B. RALLY-TOKOKILPAILUN KILPAILUOHJEET RALLY-TOKOKILPAILUN JÄRJESTÄMISOHJE Kilpailuorganisaatio Kilpailun toimihenkilöt Luvat Tiedotus Koiramäärät Kilpailukehä Kilpailutarvikkeet ja -välineet Lomakkeet, kirjat ja muut toimitsijatarvikkeet Palkintotarvikkeet Kyltit, kyltinpidikkeet ja merkit Houkutus Esteet Koiran kilpailukirja ja kilpailuluokka Kilpailun tuomarit Kilpailun kulku ja erityismääräyksiä kilpailusta Kilpailun alkaminen sekä päättyminen Käyttäytyminen kilpailupaikalla Koiran vihainen käytös kilpailupaikalla Erityismääräykset ja ohjeet Kohtuuton häiriö kilpailun aikana Muita ohjeita kilpailusta Muutokset kilpailuohjeisiin KILPAILURATA, LIIKESUORITUKSET JA ARVOSTELUOHJEET Kilpailusuoritus ja ratasuoritus Rataan tutustuminen Kilpailusuorituksen keskeyttäminen tai hylkääminen Koiran kytkeminen Yleisiä suoritusohjeita Liikkeen suorittaminen kylttiin nähden Perusasento
3 Tehtävän uusiminen Käytösruutu Arvostelu eri kilpailuluokissa Virhepisteet...13 Yhden pisteen virheet...13 Kolmen pisteen virheet...14 Kymmenen pisteen virheet...15 Hylkäämiseen johtavat virheet Radan suunnittelu eri luokille Alokasluokka (ALO) Avoinluokka (AVO) Voittajaluokka (VOI) Mestariluokka (MES) Kylttien käyttö Kylttien sijoittelu Esteiden käyttö
4 B. RALLY-TOKOKILPAILUN KILPAILUOHJEET Rally-tokokilpailuissa noudatetaan rally-tokokilpailun sääntöjä ja kilpailuohjetta. Rallytokokilpailun kilpailuohjeet on hyväksytty Kennelliitossa ja ovat voimassa alkaen. Lisäksi noudatetaan Kennelliiton yleisiä kokeita ja kilpailuja koskevia sääntöjä ja ohjeita, jotka on julkaistu erillisessä liitevihossa ja jotka löytyvät myös Kennelliiton kotisivuilta. 1. RALLY-TOKOKILPAILUN JÄRJESTÄMISOHJE 1.1. Kilpailuorganisaatio Kilpailun järjestäjä vastaa kilpailun toteuttamisesta ja taloudesta. Järjestäjän tulee varata riittävästi päteviä toimihenkilöitä vastaamaan kilpailun järjestelyistä sekä kilpailuohjeen mukaiset tarvikkeet ja välineet. Toimihenkilöt tulee perehdyttää tehtäviinsä ennen kilpailun alkua. Kilpailun toimihenkilöt voivat kilpailla luokassa, jossa eivät itse toimi tai jossa heidän perheenjäsenensä eivät toimi toimihenkilöinä Kilpailun toimihenkilöt Jokaisessa kilpailussa tulee olla nimetty ylituomari ja pätevöity vastaava koetoimitsija. Lisäksi tarvitaan vähintään seuraavat toimihenkilöt jokaiseen kilpailuluokkaan: ilmoittautumisten vastaanottaja sihteeri ajanottaja 1.2. Luvat käytösruudun valvoja (VOI- ja MES-luokat) 0-koirakko (VOI- ja MES-luokat) pisteidenlaskija Järjestäjän tulee tehdä tarvittavat lupa-anomukset ja ilmoitukset. Kilpailun järjestäjän on tiedotettava kilpailupaikalla lähimmän päivystysvuorossa olevan eläinlääkärin yhteystiedot. 4
5 1.3. Tiedotus Kilpailun järjestäjä voi tiedottaa kilpailustaan, säännöissä määrätyn menettelyn lisäksi, haluamallaan tavalla esim. internet-sivuilla tai paikallislehdissä. Kilpailuilmoittautumisiin tulee vastata henkilökohtaisesti mahdollisimman pian ilmoittautumisajan päätyttyä. Kilpailupäivän aikataulusta ja muista ohjeista on hyvä tiedottaa osallistujia viimeistään seitsemän päivää ennen kilpailua. Järjestäjä voi halutessaan julkaista osallistujaluettelon Koiramäärät Yhden tuomarin arvioidaan arvostelevan noin 12 koirakkoa tunnissa. Kohtuullinen työskentelyaika on korkeintaan noin kuusi tuntia päivässä, enintään 60 koirakkoa päivässä. Luokkien väliin tulee laskea riittävästi aikaa palkintojen jakoon, radan vaihtoon ja rataan tutustumiseen. Arvostelun aikataulusta ja arvosteltavista koiramääristä tulee sopia tuomarin kanssa Kilpailukehä Kilpailukehä on selvästi merkitty alue, jonka sisällä kilpailusuoritus tehdään. Kehä on rajattava niin, että koiran on mahdollista poistua kehän jokaiselta sivulta. Kilpailukehän vähimmäiskoko on 200 m² ja kehän jokaisen sivun on oltava vähintään 11 metriä. Kilpailukehän reunoille on hyvä varata kahden metrin tyhjä tila yleisön ja kilpailukehän väliin tai rajata kilpailukehä niin suureksi, että yleisö ei tarpeettomasti häiritse kilpailusuoritusta. Kilpailukehän pohja tulee olla riittävän tasainen (hiekka, lyhyt nurmi tai vastaava), jotta koirat ja ohjaajat voivat liikkua vaivatta. Ylituomari tarkastaa kehän ja suorituksiin liittyvät järjestelyt ennen kilpailun alkua Kilpailutarvikkeet ja -välineet Lomakkeet, kirjat ja muut toimitsijatarvikkeet Esitäytetty arvostelulomake jokaiselle kilpailuun osallistuvalle koiralle Muutama tyhjä arvostelulomake jokaiseen kilpailuluokkaan Esitäytetty koepöytäkirja (yksi kappale jää kilpailunjärjestäjälle, joka säilyttää sitä vähintään vuoden ja yksi kappale lähetetään Kennelliittoon) Kilpailukirjoja Rally-tokon kilpailusäännöstö Kennelliiton yleiset kilpailuja koskevat säännöt ja ohjeet 5
6 Kennelliiton ilmoituslomakkeita muutoksenhausta ja koiran vihaisesta käyttäytymisestä Sirunlukija ja säkämitta Palkintotarvikkeet Jokaiseen kilpailuluokkaan on varattava esinepalkinto tai vastaava vähintään jokaiselle kolmen parhaan joukkoon sijoittuneelle, hyväksytyn tuloksen saaneelle, kilpailijalle sekä tuomarinpalkinto. Mitalit koulutustunnuksista (RTK1, RTK2, RTK3, RTK4) Kyltit, kyltinpidikkeet ja merkit Rally-tokokilpailuissa käytettävien kylttien tulee olla virallinen kilpailukylttisarja. Kylttien tulee olla kooltaan 210 mm x 297 mm (A4) tai 297 mm x 420 mm (A3). Kylttien, kyltinpidikkeiden ja merkkien tulee kestää sadetta ja tuulta. Merkkien tulee olla muovisia, puisia tai metallisia, alustasta selvästi erottuvia. Merkille lähetyksessä (MES89) käytettävän merkin on oltava kartion muotoinen ja cm korkea. Merkkejä (kartioita) tulee olla vähintään 10 kappaletta. Kylttitelineitä tulee olla vähintään 23 kappaletta. Tehtäväkylttejä (sisältäen lähtö- ja maalikyltit) tulee olla yksi kappale kutakin, poikkeuksena seuraavat kyltit, joita tulee olla vähintään kaksi kappaletta per tehtävä: ALO3-8 ( asteen käännös), ALO14 (normaalivauhti), AVO41 (hyppy), VOI65-66 ja VOI68-69 sekä MES81-83 (ohjauspuolta vaihtavat tehtävät) ja MES90 (liikkeessä kutsu koira). kooltaan 210 mm x 297 mm (A4) tai 297 mm x 420 mm (A3) 1 kpl kutakin, poikkeuksena seuraavat, joita tulee olla vähintään 2 kpl per tehtävä: Kyltit ALO3 ALO4 ALO7 ALO8 VOI65 VOI66 MES81 MES82 ALO5 ALO14 VOI68 MES83 ALO6 AVO41 VOI69 MES90 vähintään 10 kappaletta Merkit muovisia, puisia tai metallisia, alustasta selvästi erottuvia MES89-tehtävässä käytettävä merkki on oltava kartion muotoinen ja cm korkea Kylttitelineet vähintään 23 kappaletta Houkutus Mikäli houkutuksessa käytetään jotain minkä koira voi syödä tai nielaista, tulee sen olla peitettynä tai suljettuna astiaan niin, että koiran ei ole mahdollista päästä syömään sitä. Houkutus ei saa olla koiralle vaarallinen tai terveysriski. 6
7 Esteet Hyppyesteitä tulee olla vähintään neljä kappaletta. Rally-tokokilpailussa käytettävien esteiden tulee olla Suomen Agilityliiton agilitykilpailuiden tai Kennelliiton tottelevaisuuskokeiden sääntöjen mukaisia. Kaikki värit ovat esteissä sallittuja. Estekorkeuden määrittää koiran säkäkorkeus. Hyppykorkeus voi olla 20 cm, 30 cm tai 40 cm. Yksittäisenä hyppyesteenä voidaan käyttää joko agilityestettä tai toko-estettä. Sarjaeste on kahden tai kolmen yksittäisen agilityhyppyesteen sarja. Esteiden välinen matka on 4 metriä. Putki on pituudeltaan 3 6 m ja halkaisijaltaan 60 cm. Putken tulee olla taipuisa, jotta se voi tarvittaessa muodostaa yhden tai useamman mutkan. Putken paikoillaan ja oikeassa muodossa pysyminen tulee varmistaa Koiran kilpailukirja ja kilpailuluokka Kun koira osallistuu ensimmäistä kertaa kilpailuihin, tulee koiralle ostaa kilpailujärjestäjältä kilpailukirja. Ulkomaisen kilpailijan tulee hankkia suomalainen kilpailukirja, ellei hänellä ole kisakirjaa kotimaassaan. Ohjaaja täyttää kirjaan koiran tunnistetiedot. Kilpailun ylituomari tai tämän valtuuttama toimihenkilö mittaa koiran säkäkorkeuden (< 40 cm, cm, > 50 cm), merkitsee sen kilpailukirjaan sekä tarkistaa koiran tunnistusmerkinnän ja muut kilpailukirjaan merkityt tiedot. Mittaaminen tehdään lapaluun päältä koiran seistessä normaalissa asennossa ja oikein kulmautuneena. Rally-tokoylituomari vahvistaa kilpailukirjan tiedot allekirjoituksellaan. Jos kilpailukirja katoaa, ohjaaja voi tulostaa KoiraNet-jalostustietojärjestelmästä kilpailutuloksensa, joiden perusteella rally-tokoylituomari vahvistaa uuteen kilpailukirjaan siirretyt tulokset. Ulkomaisen kilpailijan tulee ilmoittautua vastaavaan kilpailuluokkaan kuin omassa kotimaassaan, mikäli laji on virallinen kilpailijan kotimaassa. Koira voidaan ilmoittaa kilpailuun vain yhden ohjaajan ohjaamana ja vain siihen tasoluokkaan, johon sillä ilmoittautumispäivänä on osallistumisoikeus Kilpailun tuomarit Kilpailun ylituomari, arvostelevat tuomarit ja heidän varahenkilönsä kutsutaan kirjallisesti ja heidän on vastattava kilpailujärjestäjän tuomarikutsuun kirjallisesti. Kirjallinen vastaus on kilpailunjärjestäjää ja tuomareita sitova. Perustellusta syystä kilpailujärjestäjällä on oikeus kutsua kilpailuun uusi, korvaava tuomari. Tuomareille korvattavat matkakulut, päivärahat sekä majoittumis- ja ateriakorvaukset maksetaan Kennelliiton ohjeiden mukaan. 7
8 1.9. Kilpailun kulku ja erityismääräyksiä kilpailusta Kilpailun alkaminen sekä päättyminen Kilpailun katsotaan alkavan 30 minuuttia ennen ensimmäistä rataan tutustumista. Kilpailu katsotaan päättyneeksi tunnin kuluttua viimeisen luokan palkintojenjaosta Käyttäytyminen kilpailupaikalla Kilpailussa on noudatettava tuomarin sekä järjestäjän ohjeita ja määräyksiä sekä esiinnyttävä muutenkin moitteettomasti kilpailun ajan. Mikäli kilpailuun osallistuva henkilö käyttäytyy kilpailussa sopimattomasti tai epäurheilijamaisesti, esimerkiksi toimii vilpillisesti, on päihtyneenä, arvostelee tuomaria, käsittelee omaa tai toisen koiraa epäasiallisesti tai aggressiivisesti, tulee kilpailusta vastaavan ylituomarin sulkea asianomainen henkilö pois kilpailusta. Kilpailusta poissuljettu osallistuja menettää kaikki kilpailun aikana saavuttamansa tulokset. Ylituomarin tulee merkitä kilpailusta poissulkeminen koepöytäkirjan huomautussarakkeeseen Koirakko suljetaan kilpailusta: Suljettu Kurinpidollisista asioista ja muista sääntörikkomuksista on aina tehtävä merkintä koepöytäkirjaan. Vakavat tapaukset on kilpailun ylituomarin ilmoitettava Kennelliiton hallitukselle. Eläinsuojelulain ja Kennelliiton ohjeiden vastaiset välineet ja menettelyt ovat kiellettyjä Koiran vihainen käytös kilpailupaikalla Koira, joka kilpailun aikana puree tai yrittää purra ihmistä tai toista koiraa, suljetaan pois kilpailusta ja koirakko menettää kaikki kilpailusta saavuttamansa tulokset. Asiasta on tehtävä merkintä koepöytäkirjaan ja ilmoitus Kennelliitolle. Menettelyssä noudatetaan Kennelliiton ohjetta Koiran käyttäytymisestä kokeissa tehtävät ilmoitukset, niiden käsittely ja seuraamukset Erityismääräykset ja ohjeet Pysyvästi vammautuneen ohjaajan, joka ei vammansa vuoksi voi ohjata koiraa kilpailuohjeen edellyttämällä tavalla, sekä ohjaajan, joka haluaa käyttää apuvälineitä tai muuten poiketa rally-tokosäännöistä ja -ohjeista, on pyydettävä poikkeuslupa Kennelliitolta, perusteltava pyyntönsä ja esitettävä pyyntöä puoltavat dokumentit. Saatu kirjallinen erikoislupa, koskien ohjaajaa tai koiraa, on mainittava kilpailuun ilmoittautumisen yhteydessä sekä esitettävä kilpailupaikalla. 8
9 Kohtuuton häiriö kilpailun aikana Koirakon kilpailusuoritus voidaan uusia tuomarin harkinnan mukaan vain, jos häiriö on kohtuuton. Tuomari voi tällöin muuttaa kilpailujärjestystä, mikäli kokee sen tarpeelliseksi Muita ohjeita kilpailusta Näyttelyn yhteyteen järjestetyissä rally-tokokilpailussa on otettava huomioon kilpailevien koirien mahdollinen arvostelu muissa kehissä. Aikataulusta tulee sopia arvostelevan ylituomarin kanssa kilpailupaikalla ajoissa. Vain rally-tokon arvokilpailuihin (esimerkiksi Suomenmestaruuskilpailut) saa osallistua juoksuisen nartun kanssa. Koirakko kilpailee tällöin luokkansa viimeisenä, eikä koiraa saa tuoda arvostelukehän läheisyyteen ennen omaa suoritustaan. Alkavasta juoksusta on ilmoitettava viipymättä vastaavalle koetoimitsijalle. Jos kilpailija laiminlyö ilmoitusvelvollisuutensa tai liikkuu juoksuisen nartun kanssa kilpailualueella tarpeettomasti, hänet voidaan sulkea pois kilpailusta Muutokset kilpailuohjeisiin Muutokset kilpailuohjeisiin tekee Kennelliiton koe- ja kilpailutoimikunta. 9
10 2. KILPAILURATA, LIIKESUORITUKSET JA ARVOSTELUOHJEET Kilpailuluokissa käytettävät kyltit on kuvattu liitteissä 1 4. Alokasluokan kylttiselitteet Liite 1 Avoimen luokan kylttiselitteet Liite 2 Voittajaluokan kylttiselitteet Liite 3 Mestariluokan kylttiselitteet Liite Kilpailusuoritus ja ratasuoritus Kilpailusuoritus alkaa koirakon tullessa kehään ja päättyy koirakon poistuessa kehästä. Ratasuoritus alkaa koiran tai ohjaajan ohittaessa lähtökyltin ja päättyy, kun koirakko on ohittanut maalikyltin. Kilpailija saa aloittaa ratasuorituksen tuomarin antamasta lähtöluvasta Rataan tutustuminen Ennen jokaista kilpailuluokkaa tulee varata 15 minuuttia yhteiseen rataan tutustumiseen ohjaajille ilman koiraa. Rataan tutustumisen alussa on tuomarin puhuttelu. Rataan tutustumassa voi olla korkeintaan 20 ohjaajaa kerralla. Jos samassa kilpailuluokassa on useita rataan tutustumisia, ryhmien on oltava tasakokoisia. Ohjaaja ei saa muuttaa kylttien, merkkien tai esteiden paikkaa. Mahdolliset huomautukset radasta on tehtävä tuomarille ennen kilpailuluokan alkamista tai rataan tutustumisen aikana. Rataan tutustumisen päätyttyä ensimmäisellä koirakolla tulee olla vähintään kaksi minuuttia aikaa valmistautua kilpailusuoritukseen. Radan pohjapiirros tulee asettaa esille ennen rataan tutustumista Kilpailusuorituksen keskeyttäminen tai hylkääminen Koiran ohjaaja voi halutessaan keskeyttää ja päättää ratasuorituksen. Voittaja- ja mestariluokan kilpailija voi jättää käytösruudun suorittamatta vain perustellusta ja tuomarin hyväksymästä syystä, muutoin kilpailijan katsotaan rikkovan sääntöjä. Tuomari voi tarvittaessa keskeyttää koirakon kilpailusuorituksen. Keskeytyksen syitä voivat olla esimerkiksi osaamattomuus, koiran karkaaminen, hallitsematon käyttäytyminen, jatkuva haukkuminen tai koiran tai ohjaajan loukkaantuminen. 10
11 Kilpailusuorituksen keskeytys on merkittävä arvostelulomakkeeseen, kilpailukirjaan sekä koepöytäkirjaan. Tulokseksi merkitään tällöin -. Koepöytäkirjan huomautussarakkeeseen merkitään Koiran ohjaaja/omistaja keskeyttää kilpailusuorituksen: Luopui Tuomari keskeyttää kilpailusuorituksen: Keskeytettiin Koirakon tulos on hylätty, mikäli koirakko tekee hylkäävän virheen ratasuorituksessa. Kilpailusuorituksen hylkäämisen syitä ovat esimerkiksi ulkopuolinen apu, lelujen, makupalojen tai muiden palkkaamiseen tarkoitettujen välineiden käyttäminen kehässä, koiran rankaiseminen tai kehästä poistuminen kytkemättä koiraa. Tuomarin tulee hylätä koirakon suoritus, mikäli ohjaaja ei noudata kilpailun aikana sääntöjä ja annettuja ohjeita. Hylkäämisen syy on merkittävä arvostelulomakkeeseen. Kilpailukirjaan sekä koepöytäkirjaan tulokseksi merkitään tällöin -. Koepöytäkirjan huomautussarakkeeseen merkitään Koirakko hylätään: Hylätty 2.4. Koiran kytkeminen Alokasluokka sekä käytösruutu suoritetaan koira kytkettynä. Hihnan tulee roikkua löysänä ja sen on oltava riittävän pitkä, jotta liikkeet voidaan suorittaa hihnan kiristymättä. Avoin luokka sekä voittaja- ja mestariluokan rataosuudet suoritetaan koira vapaana. Koira tuodaan kehään ja viedään kehästä pois aina kytkettynä. Avoimessa, voittaja- ja mestariluokassa koiralle saa jättää kaulaimen tai valjaat ratasuorituksen ajaksi. Koiralla ei saa olla päällä muuta kuin sääntöjen mukainen panta tai valjaat. Koiralla on oltava tavallinen, sileä, kankainen tai nahkainen kaulain tai valjaat. Kiristyvä kaulain on lukittava niin, että se ei voi kiristyä. Vedonestovaljaita tai valjaita, joissa hihna kiinnitetään koiran rintaan, ei saa käyttää. Ketjukaulaimia, noutajatalutinta tai kelatalutinta ei saa käyttää. Ohjaaja säilyttää koiran hihnan avoimen, voittaja- ja mestariratasuorituksen aikana. Hihna tulee laittaa taskuun tai kiinnittää ohjaajan olan yli niin, että se ei häiritse ratasuorituksen tekemistä Yleisiä suoritusohjeita Ohjaaja saa käyttää sekä suullisia että käsimerkkejä ja vartalo-ohjausta. Ihanteellisessa suorituksessa ohjaajan liikkuminen on luonnollista ja sujuvaa. Ohjaaja ei saa koskea koiraan ratasuorituksen tai käytösruudun aikana. Ohjaajan on sallittua koskea koiraan kehässä ennen ratasuorituksen alkamista sekä ratasuorituksen tai käytösruudun suoritusajan päätyttyä. 11
12 Kaikenlainen koiran sanallinen kannustaminen on sallittua. Katsekontaktia ei vaadita koirakon suorittaessa rataa eikä käytösruudun suorittamisen aikana. Koiran tulee suorittaa liikkeet ripeästi ja hallitusti sekä osoittaa selvää halua noudattaa ohjaajan käskyjä ja ohjausta. Koiran suoritusta arvioitaessa tulee ottaa huomioon koiran yksilöllinen temperamentti. Liikesuoritusten lisäksi myös kylttien välillä tapahtuva seuraaminen arvostellaan. Tehtäväsuoritusten välillä tapahtuvat virheet merkitään sen tehtävän kohdalle, jota koirakko on seuraavaksi lähestymässä Liikkeen suorittaminen kylttiin nähden Koirakko suorittaa liikkeet enintään 50 cm päässä kyltistä, noin 45 astetta kyltistä takaviistoon vasemmalle. Suuntaa muuttavat liikkeet suoritetaan kyltin edessä. Liikkeet, joissa on askel oikeaan, suoritetaan heti kyltin jälkeen. Ohjaajan tulee arvioida tehtävän vaatima tila niin, että koira ei koske tai kaada kylttejä tai merkkejä Perusasento Ihanteellisessa perusasennossa koira istuu ohjaajan sivulla noin 10 cm päässä ohjaajasta, rintamasuunta ohjaajan mukaisesti ja koiran lapa ohjaajan polven kohdalla Tehtävän uusiminen Tehtävän saa uusia radan aikana korkeintaan kaksi kertaa (joko kaksi kertaa saman tehtävän tai kerran kahdessa eri tehtävässä). Tehtävä tulee uusia ennen kuin koirakko on siirtynyt seuraavan tehtävän suoritusalueelle. Uusiminen tulee ilmoittaa tuomarille ennen uusintasuoritusta. Koko tehtävä on suoritettava alusta uudestaan. Lähestyminen uusittavaan tehtävään tehdään edellisen tehtävän suoritusalueelta, jossa ohjaaja voi halutessaan ohjata koiran ensin perusasentoon. Riman pudotusta, tottelevaisuuskokeissa käytettävälle esteelle astumista, merkkien kaatamista, käytösruutua (VOI60), liikkeessä kutsu koira (MES90) tai hylkääviä virheitä ei voi uusia. Kokonaisvaikutelmaan vaikuttavat virheet säilyvät uusimisesta huolimatta Käytösruutu Käytösruudussa koirakko odottaa voittajaluokassa kaksi minuuttia ja mestariluokassa kolme minuuttia. Tuomari määrää koiran voittajaluokassa istumaan tai makaamaan ohjaajan eteen tai sivulle, mestariluokassa istumaan, makaamaan tai seisomaan ohjaajan eteen tai sivulle. Käytösruudun valvoo ylituomarin valtuuttama toimihenkilö. Käytösruutu suoritetaan koira kytkettynä heti ratasuorituksen jälkeen. 0-koirakko suorittaa käytösruudun ensimmäisen kilpailevan koirakon ratasuorituksen aikana, ja radan viimeisen kilpailevan koirakon käytösruudun aikana. 12
13 Käytösruudun ajanotto alkaa rataa suorittavan koirakon saadessa tuomarin antaman lähtöluvan. Liikkeen suorituksen arvostelu päättyy käytösruudun suoritusajan päättyessä. Käytösruudun valvoja ilmoittaa kilpailijalle suoritusajan päättymisen. Ohjaaja saa tämän jälkeen vapauttaa koiran ja koskea koiraan, mutta koirakon on odotettava rauhallisesti käytösruudun suorituspaikalla ratakoirakon suorituksen loppuun asti tai kunnes tuomari antaa luvan poistua. Käytösruutu sijaitsee rata-alueella tai korkeintaan kahden metrin päässä kilpailukehästä. Käytösruutua suorittava koirakko ei kuitenkaan saa olla rataa suorittavan koirakon kulkulinjalla Arvostelu eri kilpailuluokissa Alokasluokassa suuntaa muuttavilla tehtäväkylteillä käännöksistä on sallittua tehdä hieman laajempia. Avoimessa, voittaja- ja mestariluokassa ko. käännösten tulee olla mahdollisimman tiiviitä (ei koske spiraalia, pujottelua tai houkutusta). Käännökset voidaan suorittaa niin, että koira, ohjaaja tai koirakko kääntyy paikallaan. Jos koira kääntyy liikkeessä paikallaan, on huomioitava koiran käännökseen tarvitseman tilan riippuvan koiran koosta. Alokasluokassa on sallittua käyttää yhtä apuaskelta, kun koira ohjataan sivulta ohjaajan eteen tai kun koira ohjataan maahan. Alokas- ja avoimessa luokassa käsien yhteen tai reisiin taputtaminen sekä tömistely ovat sallittuja. Voittaja- ja mestariluokissa liioitellut eleet ja luonnottomat käsien ja jalkojen liikkeet ovat ohjaajavirheitä. Ohjaajan käsimerkkien tulee olla hillittyjä ja koiran tulee reagoida ohjaukseen viipymättä. Käskyjen toistamista ja jatkuvaa, houkuttelevaa käsimerkkiä tulee välttää. Estetehtävissä sekä merkille lähetyksessä (AVO41, MES84, MES86, MES89) ohjaaja saa suullisen käskyn lisäksi selkeästi osoittaa suorituksen suunnan vartalo-ohjauksella. Arvostelun tason tulee tiukentua ylemmissä luokissa. Koiran on sallittua istua ja maata paino toisella lonkalla tai maata ns. lonkka-asennossa kaikissa luokissa. Paikalla seistessä, istuessa tai maatessa koiran tulee säilyttää asentonsa, sijaintinsa ja rintamasuuntansa Virhepisteet Virhepisteet suorituksista ovat 1, 3, 10 ja hylätty. Saman tehtäväkyltin kohdalla voi saada vähennyksen samasta virhetyypistä vain kerran (poikkeuksena -3p UUSI). Yhden pisteen virheet Ohjaajavirhe (OV) Ohjaaja koskee kylttiin, liike suoritetaan vinossa, väärässä kohdassa kylttiin nähden tai ohjaaja suorittaa liikkeen muuten epätarkasti. Hidas tempo (TEMPO) Koirakko kulkee tai suorittaa liikkeen hitaasti. Hetkellinen, korkeintaan kolmen askeleen ajan. 13
14 Epätarkasti suoritettu liike (TVÄ) Koira suorittaa liikkeen vastahakoisesti, hitaasti tai epätarkasti. Hetkellinen, korkeintaan kolmen askeleen ajan. Puutteellinen yhteistyö (PY) Koiran huomio on muualla kuin ohjaajassa tai tehtävässä. Hetkellinen, korkeintaan kolmen askeleen ajan. Koira koskettaa tai nuuskii kylttiä, merkkiä, estettä tai henkilöä (KYL) Hännän koskettaessa em. esineitä virheitä ei tule. Taluttimen kiristyminen (TAL) Hihnan lukon nouseminen yli 90 astetta ylöspäin. Valjaissa lukon nouseminen irti selästä. Kontrollin puute (KONTR) Koira estää tai häiritsee ohjaajaa kulkemalla ohjaajan kulkulinjalle, astumalla ohjaajan varpaille, hyppäämällä ohjaajaa vasten tai tönimällä ohjaajaa. Koira pois asennosta (AS) Koira on ½ m liian edessä, takana tai sivulla ohjaajaan nähden koiran seuratessa, istuessa, seistessä tai maatessa. Koira istuu pelkillä takajaloillaan. Erittäin vino asento, yli 45 (VINO) Koira istuu, seisoo, makaa tai liikkuu yli 45 astetta vinossa ohjaajan sivulla tai edessä. Kolmen pisteen virheet Ohjaajavirhe (OV) Ohjaaja kaataa kyltin tai merkin. Koirakon on jatkettava ratasuoritusta kaatuneesta kyltistä tai merkistä huolimatta. Hihnalla ohjaaminen tai liioiteltu ohjaus. Ohjaaja suorittaa tehtävän epätarkasti. Hidas tempo (TEMPO) Koirakko kulkee tai suorittaa tehtävän hitaasti yhden tehtäväkyltin ajan. Epätarkasti suoritettu tehtävä (TVÄ) Koira suorittaa tehtävän epätarkasti. Puutteellinen yhteistyö (PY) Puutteellinen yhteistyö koko tehtäväkyltin ajan. Kaadettu kyltti tai merkki (KYL) Koira kaataa kyltin tai merkin. Koiran hännän kaataessa em. esineitä virhettä ei tule. Koirakon on jatkettava ratasuoritusta kaatuneesta kyltistä tai merkistä huolimatta. Kova komentaminen (KOV) Liian kovaääninen koiran komentaminen tai uhkaavat eleet. Kontrollin puute (KONTR) Koira hyppii. Koira karkaa hetkellisesti pysyen kehässä, ohjaaja saa nopeasti kutsuttua koiran takaisin luokseen. Koira koskee houkutukseen. Liioiteltu tai jatkuva haukkuminen (HAU) Koira haukkuu koko tehtäväkyltin ajan. Tehtävän uusiminen (UUSI) Tehtävän saa uusia radan aikana korkeintaan kaksi kertaa. Uusiminen tulee ilmoittaa ylituomarille ennen uusintasuoritusta. 14
15 Kymmenen pisteen virheet Ohjaajavirhe (OV) Ohjaaja koskee koiraan, juoksee radalla muulloin kun tehtäväkyltin salliessa tai pudottaa hihnan radan aikana. Ohjaaja koskee hyppyesteeseen tai tunneliin. Ohjaaja koskee ratatarvikkeisiin siirtääkseen tai nostaakseen niitä. Hidas tempo (TEMPO) Koirakko kulkee tai suorittaa tehtäviä hitaasti koko radan ajan. Väärin suoritettu tehtävä (TVÄ) Koira tekee ylimääräisiä liikkeitä tai liikkeitä väärään suuntaan tehtävän aikana. Koira koskee houkutukseen useammin kuin kerran. Koira vaihtaa asentoa käytösruudun suorituksen aikana. Ohjaaja ottaa virheellisen määrän askeleita. Ohjaaja, koira tai koirakko kulkee kyltin väärältä puolelta tehtävän suorituksen aikana. Puutteellinen yhteistyö (PY) Pidempiaikainen puutteellinen yhteistyö. Estevirhe (ESTE) Koira pudottaa hyppyesteen riman tai astuu tottelevaisuuskokeissa käytettävälle esteelle. Myös tunnelin päälle tai päin hyppääminen. ESTE-virhettä ei voi uusia. Hylkäämiseen johtavat virheet Ei yllä 70 pisteeseen (<70p) Koirakko ei saa hyväksyttyä kokonaistulosta. Poistuu kehästä (POIS) Koira poistuu kehästä tai käytösruudun suorituspaikalta. Ratavirhe (TVÄ) Koirakko aloittaa ratasuorituksen ilman ylituomarin antamaa lähtölupaa. Koirakko ohittaa tehtävän tai ei yritä tehtävän suoritusta. Koirakko suorittaa tehtäviä väärässä järjestyksessä tai kulkee kylttien väärältä puolelta. Ohjaaja ilmoittaa kolmannen kerran uusivansa tehtävän. Koirakko ei noudata rally-tokon sääntöjä tai kilpailuohjetta. Ei suorita käytösruutua (KÄY) Koirakko ei suorita käytösruutua tuomarin määräämällä tavalla. Kaataa esteen tai suorittaa sen väärästä suunnasta (ESTE) Ohjaaja tai koira kaataa esteen, koira suorittaa esteen väärästä suunnasta tai alittaa esteen. Talutin jatkuvasti kireällä (TAL) Lukko ei laskeudu alle 90 asteen useamman kyltin aikana. Kontrollin puute, myös haukkuminen (KONTR) Radan sujuvaa suorittamista häiritsevä kontrollin puute tai jatkuva haukkuminen. Jatkuvasti poissa asennosta (AS) Koira seuraa jatkuvasti ½ m liian edessä, takana tai sivulla ohjaajaan nähden. Tarpeiden tekeminen kehässä (TARP) 15
16 Vähennykset kokonaisvaikutelmasta Tuomari arvostelee koirakon yhteistyön ja vähentää puutteellisesta suorituksesta 0-10 pistettä. Vähennyksiä voivat aiheuttaa esimerkiksi iloisuuden puute, koiran ankara käskyttäminen, koiran yhteistyöhaluttomuus, hallinnan puute kilpailukehässä tai haukkuminen ja vinkuminen Radan suunnittelu eri luokille Alokasluokka (ALO) Alokasluokan tehtäväkylttejä ovat kyltit Alokasluokan rata koostuu tehtäväkyltistä, lähdön ja maalin lisäksi, joista pysäyttäviä kylttejä voi olla viisi. Alokasluokassa koira on kytkettynä ja hihnan tulee roikkua löysänä Avoinluokka (AVO) Avoimenluokan tehtäväkylttejä ovat kyltit Avoimen luokan rata koostuu tehtäväkyltistä, lähdön ja maalin lisäksi, joista pysäyttäviä kylttejä voi olla seitsemän ja vähintään viiden tehtäväkyltin tulee olla avoimen luokan kylttejä. Avoimessa luokassa saa olla yksi hyppyeste. Kaikki liikkeet suoritetaan ilman hihnaa, mutta koira tuodaan radalle ja viedään radalta sääntöjen mukaisesti kytkettynä Voittajaluokka (VOI) Voittajaluokan tehtäväkylttejä ovat kyltit Voittajaluokan rata koostuu tehtäväkyltistä, lähdön, maalin ja käytösruudun lisäksi, joista pysäyttäviä kylttejä voi olla kahdeksan. Vähintään kolmen kyltin tulee olla avoimen luokan kylttejä ja vähintään viiden tehtäväkyltin tulee olla voittajaluokan kylttejä käytösruudun lisäksi. Voittajaluokassa saa olla kaksi hyppyestettä. Ratasuoritus tehdään ilman hihnaa, mutta koira tuodaan radalle ja viedään radalta sääntöjen mukaisesti kytkettynä. Maalin jälkeen koira kytketään käytösruudun suoritusta varten. Ohjaajan on sallittua koskea koiraan maalin ja käytösruudun välillä sekä käytösruudun suoritusajan päätyttyä Mestariluokka (MES) Mestariluokan tehtäväkylttejä ovat tehtävät Mestariluokan rata koostuu tehtäväkyltistä, lähdön, maalin ja käytösruudun lisäksi, joista pysäyttäviä kylttejä voi olla yhdeksän. Vähintään kolmen tehtäväkyltin tulee olla avoimen luokan kylttejä, vähintään kolmen kyltin tulee olla voittajaluokan kylttejä käytösruudun lisäksi sekä vähintään viiden tehtäväkyltin tulee olla mestariluokan kylttejä. Mestariluokassa saa olla kaksi hyppyestettä sekä yksi sarjahyppy. 16
17 Ratasuoritus tehdään ilman hihnaa, mutta koira tuodaan radalle ja viedään radalta sääntöjen mukaisesti kytkettynä. Maalin jälkeen koira kytketään käytösruudun suoritusta varten. Ohjaajan on sallittua koskea koiraan maalin ja käytösruudun välillä sekä käytösruudun suoritusajan päätyttyä Kylttien käyttö Kyltit numeroidaan selkeästi suoritusjärjestyksen mukaisesti. Lähtö- ja maalikylttiä ei numeroida. Kilpailuradalla saa käyttää useamman kerran kylttejä numero ALO3-8 ( asteen käännös), ALO14 (normaalivauhti), AVO41 (hyppy), MES90 (liikkeessä kutsu koira) ja VOI65-66, VOI68-69 ja MES81-83 (puolenvaihtokyltit). Vauhdinmuutoskylttejä ALO12 (hitaasti), ALO13 (juosten) ja ALO27 (istumisesta juosten) voivat seurata ainoastaan kyltit ALO3-4 (90 asteen käännös), ALO16-17 (spiraali), ALO18-19 (pujottelu), ALO12 (hitaasti), ALO13 (juosten), ALO14 (normaali vauhti) tai ALO2 (maali). Voittajaluokassa koiran seuratessa oikealla saa käyttää kylttejä ALO2 (maali), ALO3-4 (90 asteen käännös), ALO12-14 (vauhdinmuutos), ALO16-19 (spiraali ja pujottelu), ALO24-25 (1-3 askelta), ALO26 (istu), ALO27 (istumisesta juosten), ALO28 (istu, kierrä koiran ympäri), ALO29 (istu, maahan), ALO30 (liikkeestä maahan) ja ALO31 (istu, maahan, kierrä koiran ympäri) sekä AVO41 (hyppy). Mestariluokassa kaikkia tehtäviä, paitsi ALO1 (lähtö) ja MES89 (merkille lähetys), saa käyttää koiran seuratessa oikealla. Koiran seuratessa oikealla tehtäväkylttien ALO9, ALO15, ALO20-23, AVO44, AVO49-51, AVO54 ja VOI67 sijaan käytetään kylttejä VOI71-77 ja MES Koirakon kulkusuuntaa radalla voivat muuttaa asteen käännökset (ALO3-9, AVO42-48, VOI65-66, MES82-83, MES91, MES93), taivutettu tunneli (MES84) tai kääntyvään linjaan asetettu sarjahyppy (MES86). Spiraalin, pujottelun tai houkutuksen (ALO16-19, AVO40) jälkeen seuraavan kyltin sijoittelu määrää koirakon kulkusuunnan radalla. Tuomari voi muuttaa ratasuunnitelmaansa ennen luokan alkua tilanteen niin vaatiessa. Mikäli kilpailuun osallistuu pyörätuolia käyttävä ohjaaja, tulee tuomarin vaihtaa kyltin VOI68 (puolenvaihto jalkojen välistä) tilalle toinen puolenvaihtokyltti koko kilpailuluokalle Kylttien sijoittelu Kyltit sijoitetaan ohjaajan reitin oikealle puolelle. Poikkeuksena ovat suuntaa muuttavat kyltit, jotka sijoitetaan suoraan koirakon eteen. Kylttien tulee sijaita toisiinsa nähden niin, että ohjaajan kulku on suoraviivaista. Koirakolla tulee olla riittävästi tilaa liikkeen suorittamiseen oikealla 17
18 tehtävänsuorituspaikalla. Liikesuorituksen ja seuraavan kyltin välillä on oltava noin 3-5 metriä tilaa. Tuomari arvioi liikesuoritukseen tarvittavan tilan. Kylttien, merkkien, esteiden, houkutusten ja kehän laitojen välissä tulee olla vähintään 1,5 m kulkutilaa. Liikkeissä, joissa käytetään merkkejä tai estettä, kyltti voidaan myös sijoittaa kiinni ensimmäiseen merkkiin tai esteeseen mikä muuttaa tehtävän suoritustapaa. Samoja merkkejä voidaan käyttää useamman eri tehtävän suorittamiseen, poikkeuksena tehtävät AVO40 (houkutus) ja MES89 (merkille lähetys), mutta silloin kyltit eivät saa olla kiinni merkeissä Esteiden käyttö Rally-tokokilpailuissa estekorkeuden määrittää säkäkorkeus. Hyppykorkeus voi olla 20 cm, 30 cm tai 40 cm. Sarjaeste on kahden tai kolmen yksittäisen agilityhyppyesteen sarja. Esteiden välinen matka on 4 metriä. Koira hyppää kaikki sarjaesteeseen kuuluvat esteet suoritusjärjestyksessä. säkäkorkeus alle 40 cm estekorkeus 20 cm cm 30 cm yli 50 cm 40 cm 18